Cando t’ap’a lassare 
(2° Premio al 1° Concorso “Poetas in Orane” – Orani, 14 settembre 2008)
Cando t’ap’a lassare sola-sola,
non lasses ch’in su coro sa tristura
si let su logu de s’amore meu;
lassa ch'abbarret issu, tott'intreu,
po t’indulchire in pettus s’amargura,
contàndedi assunessi calchi fola. 
E si m’as a giamare, su mudine
t’at a risponder chi prùs non bi so;
ma non prangas e non ti disisperes; 
sa vida nostra mudat, ite cheres,
a bortas ti dat gosu, a bortas no,
e tottu in custa terra tenet fine.
Ma po sa die chi ch’as a sighire,
unu lettu po te ap’a chirrare
fattu solu ‘e fiores tottu ‘e seda,
po ti pasare, ca sa vida meda
t’at àer istraccadu; e consolare
t’ap’a poder, pïùs chena suffrire.
E po ti nd’ischidare ap’a sonare
cuss’antiga armonia ‘e sa bellesa
de cando custu coro at nadu “t’amo”.
E t’ap’a narrer ch’ancora ti bramo,
che’ tando, in cuss’edad’ ‘e sa cruesa
de’ cussos fruttos, tott’ ‘e assaborare.
Cun tegus ap’a currer e bolare,
toccande cun sa manu sos isteddos,
chi ruinde donadu t’an disizos,
cando po ti che frangher sos fastizos
de’ cussos tempos tristos e nieddos,
a su chelu as proadu a t’invocare.
Ma de ti nd’enner presse non de tenzas;
cun passéntzia t’apo a isettare,
carignàndedi cando ses drommida, che cumpanza de como, in custa vida,
chena dae sos bisos t’ischidare,
po chi serena in sonnu ti mantenzas.	Quando ti lascerò

Quando ti lascerò sola,
non lasciare che nel cuore la tristezza
prenda il posto del mio amore;
lascia che lui resti, tutt’intero,
per addolcirti nel petto l’amarezza,
raccontandoti almeno qualche fiaba. 
E se mi chiamerai, il silenzio
ti risponderà che non ci son più;
ma non piangere e non disperarti;
la vita nostra cambia, che vuoi,
a volte ti da gioia, a volte no,
e tutto in questa terra ha una fine. 
Ma per il giorno che mi raggiungerai,
per te metterò da parte un letto
fatto solo con fiori tutti di seta,
per riposarti, perchè molto la vita
ti avrà stancato; e consolare
ti potrò, senza più soffrire.
E suonerò, per svegliarti,
quell’antica armonia della bellezza
di quando questo cuore ha detto “t’amo”.
E ti dirò che ancora ti desidero,
come allora, in quella età della crudezza
di quei frutti, tutti da assaporare.
Con te correrò e volerò,
toccando con la mano le stelle,
che cadendo ti hanno regalato desideri,
quando per allontanare i fastidi
di quei tempi tristi e neri,
hai provato ad invocare il cielo.
Ma non dovrai aver fretta di raggiungermi;
ti aspetterò con pazienza,
accarezzandoti mentre dormi,
come compagna d’oggi, in questa vita,
senza svegliarti dai tuoi sogni,
affinchè possa, nel sonno, restar serena.	

13 aprile 2008